इतना ही नहीं, उस वीडियो के साथ बहुत गंभीर मेसेज देने की कोशिश की जाती है कि लड़कियां बर्बाद हो गईं, लड़कियों को पंख लग गए, ऐसी लड़कियां कैसी मां बनेंगी कल, या मां-बाप ने ज्यादा आजादी दे दी है। यही काम अगर लड़के करते हैं तो इशू नहीं है, लड़कियां कर देती हैं तो वायरल मटीरियल हो जाता है। लड़के अगर गर्लफ्रेंड के लिए लड़ पड़ें तो नॉर्मल है मगर लड़कियां अगर बॉयफ्रेंड के कारण भिड़ जाएं तो मजा आने लग जाता है।